དེ་ཡང་༧གོང་ས་སྐྱབས་མགོན་ཆེན་པོ་མཆོག་གིས་འདས་པའི་ཟླ་བ་གཅིག་ལྷག་གི་རིང་རྒྱ་གར་བྱང་ཕྱོགས་ལ་དྭགས་ཁུལ་དང་།ལྷོ་ཕྱོགས་ཀྱི་གྷོ་བ་མངའ་སྡེ།ཀར་ན་ཊ་ཀ་མངའ་སྡེ་བཅས་སུ་མཛད་འཕྲིན་རྒྱ་ཆེར་བསྐྱངས་ཏེ།ཕྱི་ཟླ་༨པའི་ཚེས་༡༤ཉིན་རྒྱལ་ས་ལྡི་ལི་ནས་མཁའ་ལམ་བརྒྱུད་བཞུགས་སྒར་རྡ་རམ་ས་ལ་ཁུལ་དུ་ཆིབས་བསྒྱུར་ཞབས་སོེར་བདེ་བར་འཁོད་གནང་མཛད་ཅིང་།བཞུགས་སྒར་གྱི་གྷ་གལ་གནམ་ཐང་དུ་༧གོང་ས་༧སྐྱབས་མགོན་ཆེན་པོ་མཆོག་གིས་གསར་འགོད་པ་ཚོར།ཐེངས་འདིའི་ཟླ་བ་གཅིག་ལྷག་གི་ཆིབས་བསྒྱུར་མཛད་འཕྲིན་མང་དྲག་པའི་རྐྱེན་གྱི་༧སྐུ་ཐང་འཕྲན་བུ་མཉེལ་བ་བཀའ་གནང་ཞིང་།དགུང་གྲངས་༨༣ལ་ཕེབས་པའི་སྐུ་གཟུགས་ཀྱིས་མཛད་འཕྲིན་ལ་ཚོད་རྩིས་དགོས་པའི་བརྡ་ལན་བཏང་གི་འདུག་ཅེས་བཀའ་གནང་ཡོད་པ་རེད།